Държавен вестник, бр. 71, 2012 г., стр. 13

БРОЙ  71	
Д Ъ Р Ж А В Е Н  В Е С Т Н И К 	
СТР.  13  
Чл. 5. Във всички случаи, когато на засе­
данията на Съвета ще присъстват лица извън 
неговия състав, техните имена и длъжности 
се съобщават на директора на дирекция „Ко­
ординация на борбата с правонарушенията, 
засягащи финансовите интереси на Европей­
ския съюз (АФКОС)“ на Министерството на 
вътрешните работи не по-късно от два дни, 
а в случаите на спешност – един ден преди 
провеждане на заседанието.
Чл. 6. (1) Заседанията на Съвета са открити.
(2) По предложение на председателя или 
на някой от членовете му Съветът може да 
вземе решение за провеждане на закрито 
заседание.
(3) На закритите заседания на Съвета 
присъстват само председателят, членовете 
и директорът на дирекция „Координация 
на борбата с правонарушенията, засягащи 
финансовите интереси на Европейския съюз 
(АФКОС)“ на Министерството на вътрешните 
работи, а по решение на Съвета – и стенограф.
Чл. 7. (1) Председателят свиква заседанията 
на Съвета, като определя времето и мястото 
за провеждането им и предлага проекта на 
дневния ред.
(2) Членовете на Съвета потвърждават 
участието си в заседанието не по-късно от два 
дни преди провеждането му пред дирекция 
„Координация на борбата с правонарушенията, 
засягащи финансовите интереси на Европей­
ския съюз (АФКОС)“ на Министерството на 
вътрешните работи.
(3) В случай че поради обективни причини 
титулярят – член на Съвета, не може да вземе 
участие в насрочено заседание, той следва 
да определи свой заместник или да изпрати 
писмено становище по въпросите, включени в 
дневния ред. При необходимост председателят 
представя получените писмени становища на 
заседанието.
Чл. 8. (1) Информация за предстоящо за­
седание се изпраща на членовете на Съвета 
на електронен и/или хартиен носител не по-
късно от 7 дни преди датата на провеждане 
на заседанието.
(2) Всеки член на Съвета може да прави 
предложения за промени в дневния ред не 
по-късно от два дни преди провеждане на 
заседанието.
(3) Разпоредбата на ал. 1 не се прилага в 
случаите на свикване на извънредно заседание, 
в случаи на спешност и при обективна невъз­
можност за спазване на съответните срокове.
Чл. 9. Заседанията на Съвета са редовни, 
ако на тях присъстват повече от половината 
от членовете му.
Чл. 10. Дневният ред на заседанията се 
приема от членовете на Съвета, като се от­
читат направените предложения.
Чл. 11. Заседанията на Съвета се ръководят 
от председателя, а в негово отсъствие - от 
заместник-председателя на Съвета.
Чл. 12. (1) Обсъждането по всяка точка 
от дневния ред започва с изложение на вно­
сителя. При невъзможност той да присъства 
разглеждането се отлага за следващото засе­
дание на Съвета.
(2) В обсъжданията могат да вземат учас­
тие и поканените външни лица и експерти 
без право на глас.
Чл. 13. Извънредните заседания започват 
с доклад на председателя или на някой от 
членовете на Съвета, по чиято инициатива е 
било свикано заседанието.
Чл. 14. (1) При изпълнение на своята дей­
ност Съветът взема решения.
(2) При внасянето на материали, при об­
съждането им и при вземането на решения 
всички членове на Съвета имат право на 
един глас.
Чл. 15. Решенията на Съвета се приемат 
чрез гласуване с обикновено мнозинство от 
присъстващите на заседанието членове.
Чл. 16. (1) За заседанията на Съвета се 
водят стенограма и протокол. За закритите 
заседания на Съвета се води протокол, а при 
наличие на съответно решение на Съвета – и 
стенограма.
(2) Протоколът за всяко заседание на Съ­
вета се подписва от председателя и от дирек­
тора на дирекция „Координация на борбата 
с правонарушенията, засягащи финансовите 
интереси на Европейския съюз (АФКОС)“ на 
Министерството на вътрешните работи.
(3) В протокола се вписват датата и мяс­
тото на провеждане на заседанието, всички 
присъствали лица, приетият дневен ред, име­
ната на вносителите и взетите решения. Към 
протокола се прилагат и всички представени 
в писмена форма доклади и становища по 
въпросите от дневния ред.
(4) Член на Съвета, който не е съгласен с 
решението, може да мотивира отделно сво­
ето особено мнение, което се прилага към 
протокола.
(5) Протоколът се изготвя не по-късно от 
10 дни след провеждане на заседанието.
(6) Протоколи от заседанията на Съвета 
се изпращат на членовете му в срока по ал. 5 
на хартиен или електронен носител.
Чл. 17. (1) Всяко решение на Съвета за­
дължително включва отговорник и срок за 
изпълнението му.
(2) Председателят включва в дневния ред 
на всяко редовно заседание на Съвета кратък 
отчет за изпълнението на приетите решения 
на предходни заседания.